section_heading: CFR Cluj
paragraph_text: Sljedeće sezone Traore je postao regularan član prve momčadi. Svoj prvi ligaški gol sezone je zabio 13. kolovoza 2010. Astri Giurgiju. Svoj prvi crveni karton u karijeri je zaradio brutalnim startom nad igračem CSMS Lasija 20. kolovoza 2010. Prvi puta u karijeri, Traore je zabio dva gola u jednoj utakmici i to u pobjedi od 3:0 nad ekipom Glorije iz Bistrice. U grupnoj fazi Lige prvaka 2010./11. Traore je zabio jedan gol u pobjedi od 2:1 nad Baselom i još jedan u neriješenom dvoboju protiv Rome. U svojem posljednjem nastupu za Cluj 3. prosinca 2010. Traore je zabio gol u pobjedi od 2:1 nad ekipom Universitatee iz Craiove.